Salariile din agricultură s-au dublat în ultimii zece ani. Cât primește un inginer agronom.
Salariile în agricultură s-au dublat în zece ani. Salariul mediu în agricultură este mai mic față de salariul mediu pe economie. Un inginer agronom câștigă net până la 4.000 de lei lunar.
Salariile angajaților din agricultură s-au dublat în ultimii zece ani, arată datele Institutului Național de Statistică. Cu toate acestea, salariul mediu net este de aproximativ 2.500 de lei, chiar dacă a crescut cu 116% în ultimul deceniu. Ritmul de creștere este mai mic cu aproape 10 procente faţă de cel al salariului mediu pe economie. Astfel, un culegător câştigă între 1.400 de lei şi 3.000 de lei. Leafa pentru inginerii agronomi ajunge la 4.000 de lei net lunar.